Et snøskred har gått ved Smalfjord i Tana i Finnmark. En person er tatt av raset, melder politiet.
Det meldte også politiet selv på Twitter.
Tidligere på fredag gikk det også et stort snøskred over riksvei 94 ved Stallgargotunnelen i Kvalsund ved Hammerfest.
– Skredet er 300 meter bredt og har fem utløp nedover veien, sier operasjonsleder Gunnar Øvergaard hos politiet i Finnmark til NTB.
– Ett kjøretøy med tre personer ble delvis tatt av raset, men det er ingen personskader, sier operasjonslederen.